**Obavijesti za roditelje**

Školska godina 2019./2020**. počinje** **9. rujna 2019.**

**I. obrazovno razdoblje** trajat će od 9.9.2019. do 20.12.2019.

**II. obrazovno razdoblje** trajat će od 13.1.2020. do 17.6.2020.

**Zimski odmor za učenike** počinje 23. prosinca 2019. godine i traje do 10. siječnja 2020. g. Nastava počinje 13. siječnja 2020. godine.

**Proljetni odmor za učenike** počinje 10. travnja 2020. godine i završava 17. travnja 2020. g. Nastava počinje 20. travnja 2020. godine.

Školska godina **završava 17. lipnja 2020.**

OŠ Borovje organizirat će u šk.god. 2019./2020. odgojno-obrazovni rad za 384 učenika u 19 razrednih odjela (dva 1.r., dva 2.r., dva 3.r., dva 4.r., tri 5.r., tri 6.r., dva 7.r. i tri 8.r.)

U program **produženog boravka** u tri odgojno-obrazovne skupine upisani su učenici prvih i drugih razreda.

**Frontalna provedba kurikularne reforme** kreće od šk. g. 2019./2020. u svim predmetima 1. i 5. razreda i u Biologiji, Kemiji i Fizici u 7. razredu.

**Udžbenici** za redovne i izborne predmete u svim razredima bit će besplatni za sve učenike škole.

Nabavu udžbenika financira Ministarstvo znanosti i obrazovanja iz državnog proračuna.

**Grad Zagreb nabavlja** radne bilježnice i kutije za tehničku kulturu, besplatno, za sve učenike škole.

**Roditelji financiraju** nabavu drugih obrazovnih materijala - likovne mape, zbirke zadataka, radni listići, ispiti znanja, školski pribor, oprema za tjelesnu i zdravstvenu kulturu i slično.

Do kraja 2019. MZO će nabaviti i tablete:

* za sve učenike petih i sedmih razreda
* za učenike prvih razreda

Učenici od 1. do 4. razreda osnovne škole u nastavi će koristiti tablete pod nadzorom učitelja i u grupnom radu u omjeru 4 učenika na 1 tablet.

Tableti će biti vlasništvo škole. Namjerno izazvana oštećenja na uređajima koja nisu garancijom predviđena snosit će roditelji.

Za roditelje učenika koji najesen kreću u prvi razred bit će organiziran roditeljski sastanak u prvom tjednu rujna, a termin održavanja će biti oglašen na školskoj web stranici tijekom kolovoza.

ravnateljica